**ΠΑΡΑΧΩΡΗΣΗ χορηγιων και αλλων μεταβιβασεων**

ΓΙΑ ΣΚΟΠΟΥΣ ΕΝΗΜΕΡΩΣΗΣ ΤΟΥ ΓΕΝΙΚΟΥ ΛΟΓΙΣΤΗΡΙΟΥ της ΔΗΜΟΚΡΑΤΙΑΣ, ΣΤΟ ΠΛΑΙΣΙΟ ΥΛΟΠΟΙΗΣΗΣ ΤΟΥ ΕΡΓΟΥ ΓΙΑ ΤΗ ΜΕΤΑΒΑΣΗ ΤΟΥ ΔΗΜΟΣΙΟΥ ΤΟΜΕΑ ΣΤΗ ΛΟΓΙΣΤΙΚΗ ΒΑΣΗ ΤΩΝ ΔΕΔΟΥΛΕΥΜΕΝΩΝ ΕΣΟΔΩΝ ΚΑΙ ΕΞΟΔΩΝ

**Εισαγωγή**

**(α) Το Έργο**

Το Γενικό Λογιστήριο της Δημοκρατίας έχει την ευθύνη, μεταξύ άλλων, της εκτέλεσης όλων των λογιστικών εργασιών της κεντρικής κυβέρνησης της Κυπριακής Δημοκρατίας, περιλαμβανομένης και της κατάρτισης των ετήσιων οικονομικών καταστάσεων.

Η κεντρική κυβέρνηση της Κυπριακής Δημοκρατίας σήμερα χρησιμοποιεί λογιστικές μεθόδους στη βάση των πραγματικών πληρωμών και εισπράξεων, με ορισμένες εξαιρέσεις, όπως για παράδειγμα την παραγωγή πληροφοριών σε σχέση με συγκεκριμένες οικονομικές υποχρεώσεις (ομόλογα, η παροχή πληροφοριών σχετικά με εγγυήσεις που εκδίδονται από την Κυπριακή Δημοκρατία κλπ).

Με Απόφαση του Υπουργικού Συμβουλίου αρ. 74.643 και ημερομηνία 5 Φεβρουαρίου 2013, εγκρίθηκε η εισήγηση του Γενικού Λογιστηρίου της Δημοκρατίας για μετάβαση στη λογιστική βάση των δεδουλευμένων εσόδων και εξόδων, και εξουσιοδότησε τη Γενική Λογίστρια της Δημοκρατίας να προβεί, σε συνεργασία με όλα τα Υπουργεία, Τμήματα και Ανεξάρτητες Υπηρεσίες, στις απαραίτητες ενέργειες, για να καταστεί δυνατή η εφαρμογή της νέας λογιστικής βάσης.

Επιπρόσθετα, σύμφωνα με το άρθρο 79 του περί της Δημοσιονομικής Ευθύνης και του Δημοσιονομικού Πλαισίου Νόμου του 2014 (Ν.20(Ι)/2014), προβλέπεται ότι «…ο Γενικός Λογιστής ετοιμάζει, ετήσια, στη βάση Διεθνών Λογιστικών Προτύπων, που ο ίδιος ήθελε αποφασίσει:

(α) τις οικονομικές καταστάσεις που περιλαμβάνουν όλους τους οικονομικούς φορείς· και

(β) τις ενοποιημένες οικονομικές καταστάσεις της Γενικής Κυβέρνησης».

Με βάση τα πιο πάνω, έχει ληφθεί απόφαση για μετάβαση του δημοσίου τομέα στη λογιστική βάση των δεδουλευμένων εσόδων και εξόδων (το «Έργο») έχοντας τα Διεθνή Λογιστικά Πρότυπα Δημοσίου Τομέα (ή στα αγγλικά International Public Sector Accounting Standards - IPSAS) ως σημείο αναφοράς, λαμβάνοντας ωστόσο υπόψη την πιθανή εξέλιξη των Ευρωπαϊκών Λογιστικών Προτύπων Δημοσίου Τομέα (ή στα αγγλικά European Public Sector Accounting Standards - EPSAS).

Συναφώς αναφέρεται ότι σε επίπεδο Ευρωπαϊκής Ένωσης, υπάρχει σε εξέλιξη πρωτοβουλία της Eurostat για εφαρμογή της λογιστικής βάση των δεδουλευμένων σε όλα τα κράτη μέλη της Ε.Ε. Ανεξάρτητα από την προοπτική αυτή, πολλές χώρες μέλη έχουν προχωρήσει στην εφαρμογή της λογιστικής αυτής βάσης, με την Κύπρο να βρίσκεται στην προτελευταία θέση της κατάταξης σε ότι αφορά την εγγύτητα στην εφαρμογή των Διεθνών Λογιστικών Προτύπων, το οποίο δεικνύει την αναγκαιότητα υλοποίησης του Έργου.

**(β) Χορηγίες και Άλλες Μεταβιβάσεις**

Μεγάλο και σημαντικό κομμάτι του Έργου είναι και η καταγραφή, αναγνώριση και παρουσίαση των χορηγιών και άλλων μεταβιβάσεων που παραχωρεί το κράτος σε άλλες οντότητες και άτομα/νοικοκυριά.

Είναι ιδιαίτερης σημασίας, για σκοπούς καλύτερης και πληρέστερης ενημέρωσης των οικονομικών καταστάσεων του κράτους, να γίνει κατανοητό από το Γενικό Λογιστήριο της Δημοκρατίας, όλο το εύρος των Χορηγιών και Αλλών Μεταβιβάσεων που παραχωρούνται, ώστε η οικονομική τους πτυχή να αντικατοπτριστεί όσο το δυνατόν πιο δίκαια στον Ισολογισμό του κράτους.

Ως εκ τούτου, είναι σημαντικό να καταγραφούν αναλυτικά όλες οι χορηγίες και μεταβιβάσεις, καθώς επίσης και τα κριτήρια βάσει των οποίων παραχωρούνται. Για το σκοπό αυτό, έχει ετοιμαστεί η συνημμένη Κατάσταση η οποία πρέπει να συμπληρωθεί για διευκόλυνση της διαδικασίας.

**κατασταση χορηγιων και αλλων μεταβιβασεων**

|  |  |
| --- | --- |
| Χορηγία/Μεταβίβαση1 |  |
| Πραγματικό Ποσό έτους 2020 (€) |  |
| Προϋπολογιζόμενο ποσό έτους 2021 (€)  |  |
| Κεφάλαιο/Άρθρο προϋπολογισμού  |  |
| Νομοθεσία/Κανονισμός/Εγκύκλιος/Σχέδιο που διέπει την παραχώρηση2 |  |
| Άρθρο Νομοθεσίας/Κανονισμού/Εγκυκλίου/Σχεδίου2   |  |
| Κατηγορία 3 : [ ]  Γενική Χορηγία [ ]  Χορηγία Συγκεκριμένου Σκοπού  (Ειδική Χορηγία) [ ]  Άλλη Μεταβίβαση Παρακαλώ αιτιολογείστε την επιλογή σας.  |  |
| Σε περίπτωση επιλογής της κατηγορίας «Χορηγία Συγκεκριμένου Σκοπού (Ειδική Χορηγία)» πιο πάνω, παρακαλώ προσδιορίστε τις υποχρεώσεις απόδοσης 4 που υπάρχουν.  |  |
| Τρόπος υπολογισμού και διαδικασία καταβολής χορηγίας5 |  |
| Χορηγία/μεταβίβαση εκ μέρους τρίτων (Χορηγία σαν μεσάζων /αντιπρόσωπος)6 |  [ ]  Ναι - Παρακαλώ προσδιορίστε τον τρίτο οργανισμό \_\_\_\_\_\_\_\_\_\_\_\_\_\_\_\_\_\_ [ ]  Όχι  |
| Παραχώρηση ως χρηματικό ποσό ή είδος7 |  |
| Παρατηρήσεις / Σχόλια  |  |

 Ετοιμάστηκε από:

Ονοματεπώνυμο: ………….……………………………………

Τηλέφωνο επικοινωνίας: .....……………………………………

E-mail: ……………………………………………………………

Διευκρινήσεις:

* Για κάθε Χορηγία/Μεταβίβαση θα πρέπει να συμπληρωθεί ξεχωριστή κατάσταση
* Ο αριθμός πάνω δεξιά από κάθε ερώτημα, δηλώνει τον αριθμό της επεξήγησης που δίνεται στις «Επεξηγήσεις Κατάστασης» πιο κάτω (βλ. σελ. 4 και 5)

**επεξηγησεισ καταστασησ**

1. Παρακαλώ όπως καταγραφούν σε κατάλογο, οι ***Χορηγίες/Μεταβιβάσεις*** (βλ. «Ορισμοί», σελ. 5) που παραχωρεί το Υπουργείο σας ως η αρμόδια αρχή, αναφέροντας και το συνολικό ποσό ανά είδος χορηγίας/μεταβίβασης (πραγματικό έτους 2016 και προϋπολογιζόμενο έτους 2017).
2. Υπάρχει συγκεκριμένη Νομοθεσία, Κανονισμός, Εγκύκλιος ή Σχέδιο με βάση το οποίο παραχωρείται η Χορηγία/Μεταβίβαση; Αν ναι, παρακαλώ να γίνει αναφορά στο συγκεκριμένο Άρθρο της Νομοθεσίας, Κανονισμού, Εγκυκλίου ή Σχεδίου.
3. Παρακαλώ όπως υποδείξετε σε ποια κατηγορία εμπίπτει η χορηγία/μεταβίβαση:

(α)**Γενική χορηγία** (δηλ. χορηγία που δεν περιλαμβάνει υποχρεώσεις απόδοσης που πρέπει να πληρούνται από τον λήπτη της χορηγίας ώστε να του παραχωρηθεί η χορηγία)

(β) **Χορηγία Συγκεκριμένου Σκοπού (Ειδική Χορηγία)** (δηλ. χορηγία που περιλαμβάνει υποχρεώσεις απόδοσης, οι οποίες πρέπει να εκπληρωθούν από τον παραλήπτη της χορηγίας. Σε περίπτωση μη εκπλήρωσης αυτών των υποχρεώσεων απόδοσης, ο παραλήπτης χάνει το δικαίωμα του για την εν λόγω χορηγία)

(γ) **Άλλη Μεταβίβαση,**  που ενδέχεται να σχετίζεται με συγκεκριμένα και ασυνήθιστα γεγονότα (π.χ. επείγουσα βοήθεια που παρέχεται σε άτομα και/ή νοικοκυριά μετά από σεισμό) ή με συνεισφορές/συνδρομές σε άλλους οργανισμούς (π.χ. συνδρομή στον ΟΗΕ)

Οι υποχρεώσεις απόδοσης ορίζονται πιο κάτω (βλ. «Ορισμοί σελ. 5). Οι υποχρεώσεις απόδοσης δύναται να εμπεριέχονται και σε συγκεκριμένα κριτήρια επιλεξιμότητας τα οποία πρέπει να πληρούνται από τη πλευρά του λήπτη της χορηγίας, ώστε να του παραχωρηθεί η χορηγία π.χ. σε σχέδιο παροχής κινήτρων σχετικά με την απασχόληση ανέργων, ένα από τα κριτήρια επιλεξιμότητας δύναται να είναι ότι το άτομο που θα εργοδοτηθεί πρέπει να είναι εγγεγραμμένο ως άνεργο στη Δημόσια Υπηρεσία Απασχόλησης σε μια συγκεκριμένη χρονική περίοδο.

1. Παρακαλώ να αναφέρεται τις υποχρεώσεις απόδοσης (βλ. «Ορισμοί» σελ. 5) που περιλαμβάνει η συγκεκριμένη χορηγία/μεταβίβαση.
2. Παρακαλώ να γίνει αναφορά στον τρόπο υπολογισμού του ύψους της κάθε χορηγίας που παραχωρείται στον κάθε δικαιούχο καθώς και της διαδικασίας καταβολής της χορηγίας, αναφέροντας εάν , εκεί όπου εφαρμόζεται, πότε διενεργείται έλεγχος των υποχρεώσεων απόδοσης της χορηγίας .
3. Παρακαλώ όπως υποδείξετε εάν η χορηγία/μεταβίβαση παραχωρείται από ποσά που εισπράττονται από άλλο οργανισμό (πχ Ευρωπαϊκή Ένωση. Σε περίπτωση που για τη συγκεκριμένη χορηγία/μεταβίβαση εισπράττονται ποσά από άλλο οργανισμό, παρακαλώ όπως υποδείξετε κατά πόσο λειτουργείτε ως αντιπρόσωπος (βλ. «Ορισμοί» σελ. 6 - Χορηγία ως μεσάζων / αντιπρόσωπος) του άλλου οργανισμού, σύμφωνα με τις οδηγίες που δίνονται πιο κάτω.

Ένας οργανισμός κατηγοριοποιείται ως αντιπρόσωπος εάν δεν έχει τη κυριότητα του αγαθού ή της υπηρεσίας (control of an asset **-** βλ. «Ορισμοί», σελ. 6) πριν από την παροχή της στον τελικό του λήπτη. Μια οντότητα κατηγοριοποιείται ως αντιπρόσωπος, βάσει των παρακάτω ενδείξεων:

* Ένα άλλο μέρος είναι κυρίως υπεύθυνο για την εκπλήρωση της σύμβασης.
* Η οντότητα δεν έχει κίνδυνο απογραφής (inventory risk) πριν ή μετά την παραγγελία των αγαθών από τον πελάτη, κατά τη μεταφορά ή κατά την επιστροφή τους.
* Η οντότητα δεν έχει τη διακριτική ευχέρεια να καθορίζει τιμές για τα αγαθά/υπηρεσίες του άλλου μέρους και ως εκ τούτου το όφελος που μπορεί να λάβει από αυτά τα αγαθά/υπηρεσίες είναι περιορισμένο.
* Η αμοιβή της οντότητας έχει τη μορφή προμήθειας.
* Η οντότητα δεν εκτίθεται σε πιστωτικό κίνδυνο για το εισπρακτέο ποσό από λήπτη έναντι των αγαθών ή υπηρεσιών του άλλου μέρους.
1. Παρακαλώ να αναφέρεται αν η χορηγία/μεταβίβαση αφορά σε χρηματικό ποσό ή σε είδος.

**Ορισμοί:**

1. ***Χορηγίες και άλλες μεταβιβάσεις***

Παροχή βοήθειας με τη μορφή μεταφοράς πόρων σε φυσικά πρόσωπα και οντότητες, χωρίς να υπάρχει άμεση ανταλλαγή αγαθών και υπηρεσιών.

1. ***Υποχρέωση απόδοσης (Performance obligations)***

Είναι η υποχρέωση που προκύπτει στο πλαίσιο υλοποίησης μιας σύμβασης ή άλλης δεσμευτικής συμφωνίας μεταξύ μιας οντότητας και ενός τρίτου μέρους η οποία θα πρέπει να εκπληρωθεί προκειμένου να μεταφερθεί ένας πόρος (πχ το ποσό της χορηγίας) σε τρίτο μέρος. Στις πλείστες των περιπτώσεων οι υποχρεώσεις απόδοσης αναφέρονται ρητά σε σύμβαση ή σε άλλη ρύθμιση.

1. ***Χορηγία ως μεσάζων / αντιπρόσωπος:***

Aφορά σε χορηγία που καταβάλλεται σε φυσικά ή νομικά πρόσωπα, ως μεσάζοντας / αντιπρόσωπος τρίτου φορέα. Οι οντότητες του δημόσιου τομέα δύνανται να πραγματοποιούν εκροές για ποσά που εισπράττονται από άλλο οργανισμό ή τρίτους. Τα ποσά που συλλέγονται ως αντιπρόσωποι / μεσάζοντες τρίτων, δεν οδηγούν σε αύξηση των καθαρών περιουσιακών στοιχείων ή των εσόδων του αντιπροσώπου / μεσάζοντα. Αυτό συμβαίνει επειδή ο αντιπρόσωπος / μεσάζοντας δεν μπορεί να ελέγξει τη χρήση τους ή να επωφεληθεί από τα συλλεγόμενα περιουσιακά στοιχεία κατά την επιδίωξη / διεκπεραίωση των στόχων του.

1. ***Κυριότητα στοιχείου ενεργητικού (Control of an asset)***

Κυριότητα στοιχείου ενεργητικού προκύπτει όταν η οντότητα μπορεί να χρησιμοποιήσει ή να επωφεληθεί από το στοιχείο ενεργητικού για την επίτευξη των στόχων της και μπορεί να αποκλείσει ή να ρυθμίσει με άλλο τρόπο την πρόσβαση άλλων σε αυτό το όφελος.